stanford-oval/wikipedia huggingface dataset:
מוריה שלומות
ביוגרפיה

מוריה שלומות גדלה בקיבוץ ברעם. היא בוגרת בית הספר לאמנויות הבמה בית צבי.
סיימה תואר ראשון במשפטים במכללה למינהל.
הייתה פעילה בתנועת "דור שלום" ורכזת של סניף תל אביב של "שלום עכשיו".
משנת 2000 עד 2002 הייתה מנכ"לית "שלום עכשיו".
משנת 2003 עד 2011 הייתה מנכ"לית "מרכז ייעוץ לאישה", עמותה המסייעת בטיפול נפשי לנשים מנקודת מבט פמיניסטית. לאחר מכן נשארה חברת הוועד המנהל של העמותה.
משנת 2015 עד 2017 עבדה כעורכת-דין במשרדו של מיכאל ספרד.
בשנת 2018 נבחרה למועצת עיריית תל אביב-יפו במסגרת רשימת אנחנו העיר, בהסכם רוטציה עם מכי חכם נאמן.
ממרץ 2019 היא מנכ"לית הארגון "הורים נגד מעצרי ילדים".
בנוסף לכך, הייתה פעילה בארגון "לוחמים לשלום" והיא חברת מזכירות תנועת השלום "ארץ לכולם" (קרויה גם "שתי מדינות מולדת אחת", מיסודו של מירון רפופורט), תנועה ישראלית-פלסטינית שמקדמת את פתרון המדינה האחת באמצעות קונפדרציה בין מדינה פלסטינית לבין מדינת ישראל.
בנובמבר 2019 ארגנה אירוע בשם "ילדים באזיקים" לציון יום זכויות הילד הבין-לאומי.
בפברואר 2024 פנתה חברת הכנסת לימור סון הר-מלך לקצין הכנסת  בבקשה שיאסור על שלומות כניסה למשכן הכנסת, בטענה ששלומות דחפה אותה "בבוטות ובאלימות". היועצת של חברת הכנסת, שהייתה עדה לאירוע, אישרה את התיאור של חברת הכנסת, אך ארגון "הורים נגד מעצרי ילדים" הכחיש את הטענה. קצין הכנסת נעתר לבקשתה של הר-מלך ואסר על כניסתה של שלומות למשכן הכנסת באופן קבוע.
חיים אישיים

נשואה לחן אלון, במאי תיאטרון וחבר סגל בחוג לאמנות התיאטרון באוניברסיטת תל אביב, שהיה ממייסדי "לוחמים לשלום" וממנהיגי הסרבנים במכתב הקצינים של תנועת אומץ לסרב, ונכלא על סירובו לשרת כקצין בשטחים בתקופת האינתיפאדה השנייה. בשנת 1998 נולדה בתם, תמר. בשנת 2017 הבת סירבה להתגייס לצה"ל ונכלאה במחבוש למשך 130 יום.
הערות שוליים

↑  לילי גלילי, תורם של השלושים ומשהו, באתר הארץ, 6 בספטמבר 2002
↑   משרד הבינוי והשיכון פירסם מכרז לבניית 700 יחידות דיור בשטחים, באתר וואלה, 5 באפריל 2001
↑  וועד מנהל, באתר מרכז יעוץ לאשה
↑  Moriah Shlomot, באתר לוחמים לשלום (באנגלית)
↑  ארץ לכולם, באתר העמותה
↑  ילדים באזיקים - מוריה שלומות, בעמוד הפייסבוק של הורים נגד מעצרי ילדים, 15 בנובמבר 2019
↑  פרסום ראשון: פעילת השמאל שתקפה ח"כית - לא תוכנס לכנסת, באתר ערוץ 7, 27 במרץ 2024
↑  ורד לי, בלשכת הגיוס, עם שלוש סרבניות המצפון, באתר הארץ, 9 במרץ 2017
יאסר חאמד

יאסר חאמד (בערבית: ياسر حامد, בספרדית: Yaser Hamed; נולד ב-9 בדצמבר 1997) הוא כדורגלן פלסטיני-ספרדי המשחק בעמדת הבלם בא-זמאלכ מליגת העל המצרית.
קריירת מועדונים

חאמד נולד לאב ממוצא פלסטיני ולאם ממוצא בסקי. חאמד התחיל את הקריירה שלו בקבוצות כדורגל מקומיות בספרד. בקיץ 2020 חתם בבוסאיתין מליגת העל הבחריינית עמה ירד לליגה השנייה בסיום העונה.
ב-15 בינואר 2022 חתם באל-מסרי מליגת העל המצרית. ב-20 בפברואר 2022 הבקיע בניצחון 0-2 נגד מזמבה במסגרת גביע הקונפדרציה CAF.
ב-31 ביולי 2022 חתם בא-ריאל מליגת העל הקטרית. בא-ריאן מיעט לשחק וב-26 בינואר 2023 חתם בקדסייה מליגת העל הכווייתית.
ב-21 באוגוסט 2023 הצטרף לנורת'איסט יונייטד מליגת העל ההודית.
ב-30 בינואר 2024 חזר למצרים וחתם בא-זמאלכ.
בפברואר 2024 חתם בא-זמאלכ מליגת העל המצרית.
קריירה בינלאומית

ביולי 2019 זומן לסגל נבחרת פלסטין וערך את הופעת הבכורה שלו בניצחון 0-1 נגד תימן ב-30 לחודש ואף כבש את השער היחיד במשחק.
ב-1 בינואר 2024 נכלל בסגל הנבחרת לקראת גביע אסיה בכדורגל 2023.
מושבי יחדיו

| --- | --- |

רחוב בתדהר, ממושבי הגוש
 מספר יישובים:  3
 מדינה:  ישראל ישראל
 מחוז:  הדרום
 מועצה אזורית:  בני שמעון
 חבל ארץ:  הנגב הצפוני
 העיר הגדולה:  תדהר
 עיר אם:  נתיבות
 תאריך ייסוד:  1953
 אוכלוסייה:  ‏
  ‑ בגוש:  1,770 (2022)
 קואורדינטות:  31°22′31″N 34°38′13″E﻿ / ﻿31.37527778°N 34.63694444°E﻿ / 31.37527778; 34.63694444 
 אזור זמן:  UTC+2
  מפת מיקום  מפה מפורטת   (למפת מערב הנגב מוגדלת) מושבי יחדיו(למפת מערב הנגב רגילה) מושבי יחדיו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מושבי יחדיו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מושבי יחדיו  he tabBackground:;tabBorder:#aaa;defaultTab:0;
מושבי יחדיו הוא שם כולל לשלושת המושבים ברוש, תדהר ותאשור, הממוקמים בצפון־מערב הנגב, דרומית־מזרחית לנתיבות וצפונית־מזרחית לאופקים. שמם מגיע מספר ישעיהו: ”אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו”. בעבר כונו המושבים "גוש שעריות" או "יישובי שעריות" על שם ואדי שעריה שחוצה אותם.
המושבים הוקמו בשנת 1953 כחלק ממועצה אזורית בני שמעון על ידי תנועת המושבים, בעיקר על ידי יוצאי עדות המזרח. התושבים עוסקים בעיקר בחקלאות ובעבודות חוץ. בשנת 1960 עלה הרעיון להעביר את המושבים למועצה אזורית שלחים, מכיוון שמועצת בני שמעון מטפלת בעיקר בקיבוצים, אך הרעיון לא יצא לפועל.
הערות שוליים

↑  ספר ישעיהו, פרק מ"א, פסוק י"ט
↑  מרדכי ארציאלי, המשבר במושב ברוש, הארץ, 9 בנובמבר 1960
↑  מושבים נוספים למועצת שלחים, דבר, 29 במרץ 1960
ערך זה הוא קצרמרבנושא יישובים בישראל. אתם מוזמנים לתרום לוויקיפדיה ו.
לנדרי פילדס

| --- | --- |

 לידה:  27 ביוני 1988 (בן 36) לונג ביץ' שבקליפורניה
 עמדה:  קלע, סמול פורוורד
 גובה:  2.01 מטר
 מכללה:  אוניברסיטת סטנפורד
 דראפט:  בחירה מספר 39, 2010 ניו יורק ניקס
 קבוצות כשחקן
 2010 - 2012   2012 - 2015:  ניו יורק ניקס   טורונטו ראפטורס
 הישגים כשחקן
 חמישיית הרוקיז הראשונה (2010)
לנדרי פילדס (באנגלית: Landry Fields; נולד ב-27 ביוני 1988) הוא כדורסלן עבר אמריקאי אשר שיחק בליגת ה-NBA בין השנים 2010–2015.
ראשית חייו

פילדס נולד בלונג ביץ', קליפורניה לאב שחור ואם לבנה. הוריו של פילדס היו כדורסלנים שניהם. אביו, סטיב, שיחק כדורסל באוניברסיטת מיאמי, ואף נבחר על ידי פורטלנד טרייל בלייזרס בדראפט ה-NBA של 1975, אולם מעולם לא שיחק בליגה, ואימו שיחקה כפורוורד במכללה בהיילנד.
פילדס שיחק במדי קבוצת הכדורסל של תיכון "לוס אלמיטוס" בקליפורניה, ובשנתיים האחרונות בו אף שמש כקפטן הקבוצה. בעונת הסניור רשם 19 נקודות, חמישה ריבאונדים ושתי חטיפות כדור בממוצע, ונבחר לחמישייה המצטיינת של מחוז אורנג'.
ראשית חייו > קריירת מכללות

בסיום לימודיו התיכוניים החל ללמוד באוניברסיטת סטנפורד בה שיחק במדי קבוצת הכדורסל המשחקת בבית הפסיפי של המכללות (נקרא Pac-10). כפרשמן שיחק פילדס לצידם של שני פרשמנים אחרים, התאומים ברוק ורובין לופז, ורשם ממוצע של 4.2 נקודות ב-30 משחקים בהם שותף. בעונה הבאה, עונת 2007/2008 כבר היו האחים לופז לשני הקלעים המובילים של המכללה, אולם פילדס המשיך להיאבק על מקומו ותרם 4.1 נקודות בלבד.
בעונת הג'וניור החל פילדס להוות בורג משמעותי יותר בקבוצה. הוא עלה בחמישייה לראשונה בקריירה ועשה זאת ב-33 משחקים מ-34 בהם שותף, היה לקוטף הריבאונדים המצטיין עם 6.6 ולקלעי השלישי בטיבו בקבוצה עם 12.6 נקודות למשחק.
בעונתו הרביעית והאחרונה במכללות המשיך פילדס להראות מגמת שיפור. הוא רשם 22.0 נקודות למשחק, והיה לקלעי המוביל בחטיבה כולה. פילדס היה גם הריבאונדר המצטיין של קבוצתו עם 8.8 למשחק, חוטף הכדורים המצטיין עם 1.6, והחוסם המצטיין של סטנפורד עם 0.8 חסימות למשחק, ובסיום העונה נבחר לחמישייה המצטיינת של החטיבה.
קריירת ה-NBA

פילדס התמודד בדראפט של שנת 2010 ונבחר בבחירה ה-39, בסיבוב השני, על ידי ניו יורק ניקס. בעונה שטרם הגעתו לניקס ניצחה הקבוצה ב-29 משחקים בלבד, כשבמחצית העונה השנייה היה טרייסי מקגריידי הקלעי הפותח. בקיץ לקראת עונת 2010/2011 עזב מקגריידי את הקבוצה, ובנוסף החתימה ניו יורק את אמארה סטודמאייר.
כבר בעונת הרוקי שלו קיבל פילדס את ההזדמנות לשחק בחמישייה הפותחת של הקבוצה. באמצע העונה הגיע בטרייד גם כרמלו אנטוני, והקבוצה סיימה את העונה עם מאזן של 42 ניצחונות מול 40 הפסדים. פילדס פתח ב-81 מתוך 82 משחקי הקבוצה בהם תרם 9.7 נקודות ו-6.4 ריבאונדים ונבחר לחמישיית הרוקיז הראשונה. במשחקי הפלייאוף פגשה ניו יורק את בוסטון סלטיקס בסיבוב הראשון, והודחה בסוויפ של 4-0.
גם בעונה הבאה, עונת 2011/2012, שהייתה עונה מקוצרת של 66 משחקים בשל שביתת השחקנים, היה פילדס בורג מרכזי בקבוצה. הוא שותף בכל משחקי הקבוצה, ופתח בחמישייה ב-62 מהם, ותרם 8.8 נקודות וסייע לקבוצה לסיים את העונה עם 36 ניצחונות מול 30 הפסדים. במשחקי הפלייאוף הודחה הקבוצה פעם נוספת בסיבוב הראשון, בחמישה משחקים מול מיאמי היט שהמשיכה עד לתואר האליפות.
לקראת עונת 2012/2013 הפך פילדס לשחקן חופשי מוגבל. הוא חתם על חוזה לשלוש שנים תמורת 20 מיליון דולר עם טורונטו ראפטורס, ולאחר שהניקס לא השוו את ההצעה, עבר לשחק בקבוצה הקנדית. בטורונטו הציג פילדס יכולת הגנתית טובה אך לצידה יכולת התקפית חלשה, ואיבד את מקומו ברוטציה של הקבוצה. לאורך תקופתו בטורונטו עבר מספר ניתוחים בעצב הגומד של זרועו הימנית, אשר גרמו לו להחמיץ משחקים רבים ופגעו ביכולות הקליעה שלו.
בספטמבר 2015, לאחר שפג חוזהו עם הראפטורס, עבר פילדס ניתוח בירכו והחמיץ את כל עונת 2015/2016. בספטמבר 2016 מונה לסקאוט בקבוצת סן אנטוניו ספרס, ולמעשה פרש ממשחק פעיל.
סטטיסטיקת קריירה

‏
סטטיסטיקת קריירה > בעונה הסדירה

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2010/2011 | ניו יורק | 82 | 81 | 31.0 | 0.497 | 0.393 | 0.769 | 6.4 | 1.9 | 1.0 | 0.2 | 9.7 |
| 2011/2012 | ניו יורק | 66 | 62 | 28.7 | 0.460 | 0.256 | 0.562 | 4.2 | 2.6 | 1.2 | 0.3 | 8.8 |
| 2012/2013 | טורונטו | 51 | 22 | 20.3 | 0.457 | 0.143 | 0.642 | 4.1 | 1.2 | 0.6 | 0.2 | 4.7 |
| 2013/2014 | טורונטו | 30 | 2 | 10.7 | 0.403 | 0.000 | 0.636 | 2.0 | 0.7 | 0.3 | 0.1 | 2.3 |
| 2014/2015 | טורונטו | 26 | 9 | 8.3 | 0.488 | 0.500 | 0.833 | 1.0 | 0.6 | 0.4 | 0.0 | 1.8 |
| קריירה |  | 255 | 176 | 23.6 | 0.473 | 0.332 | 0.666 | 4.3 | 1.6 | 0.8 | 0.2 | 6.8 |
סטטיסטיקת קריירה > בפלייאוף

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2011 | ניו יורק | 4 | 4 | 17.8 | 0.200 | 0.000 | 0.167 | 1.3 | 1.3 | 0.5 | 0.8 | 1.8 |
| 2012 | ניו יורק | 5 | 4 | 23.0 | 0.484 | 0.200 | 0.714 | 3.0 | 1.4 | 0.6 | 0.0 | 7.2 |
| 2014 | טורונטו | 3 | 0 | 8.7 | 0.000 | 0.000 | 0.000 | 2.3 | 0.3 | 1.3 | 0.3 | 0.0 |
| קריירה |  | 12 | 8 | 17.7 | 0.375 | 0.111 | 0.462 | 2.3 | 1.1 | 0.8 | 0.3 | 3.6 |
↑  בשל שביתת שחקנים ב-NBA התקיימו בעונת 2011/2012 66 משחקים בלבד
הערות שוליים

↑  A surprise rookie, Fields brings complete game, maturity to NBA באתר ספורטס אילוסטרייטד
↑  ג'ף פרלמן, He's Quietly Taken the NBA by Surprise באתר הוול סטריט ג'ורנל
1 2 3  ביוגרפיה באתר אוניברסיטת סטנפורד
↑  אוניברסיטת סטנפורד 2007/2008
↑  PAC-10 עונת 2009/2010
↑  אוניברסיטת סטנפורד 2010/2009
↑  ניקס צירפה את ריימונד פלטון, לין בדרך ליוסטון, באתר ynet, 15 ביולי 2012
↑  מירן שפילברג, חיזוק לעומק, באתר ynet, 14 באוגוסט 2013
↑  The Biggest Steal Of The 2010 NBA Draft Is In Danger Of Falling Out Of The League, באתר Business Insider,‏ 16 באוקטובר 2014
↑  Free agent Landry Fields has surgery for hip injury, באתר !Yahoo,‏ 3 בספטמבר 2015
↑  Spurs Announce Basketball Operations Staff Additions and Promotions, באתר הרשמי של סן אנטוניו ספרס, 16 בספטמבר 2016
↑  Landry Fields career stats NBA.com
↑  הדקות, הריבאונדים, האסיסטים, החטיפות, החסימות והנקודות הם בממוצע למשחק.
לנדרי שאמט

| --- | --- |

 לידה:  13 במרץ 1997 (בן 27) קנזס סיטי שבמיזורי, ארצות הברית
 עמדה:  קלע
 גובה:  1.93 מטר
 מספר:  20
 מכללה:  אוניברסיטת המדינה של ויצ'יטה
 דראפט:  בחירה מספר 26, 2018 פילדלפיה 76'
 קבוצות כשחקן
 2018–2019   2019–2020   2020–2021  2021–2023 2023–:  פילדלפיה 76'   לוס אנג'לס קליפרס   ברוקלין נטס  פיניקס סאנס וושינגטון ויזארדס
 הישגים כשחקן
 חמישיית הרוקיז השנייה של העונה (2019)
לנדרי מייקל שאמט (באנגלית: Landry Michael Shamet; נולד ב-13 במרץ 1997) הוא כדורסלן אמריקאי המשחק בקבוצת וושינגטון ויזארדס מליגת ה-NBA, בעמדת הקלע.
קריירת מכללות

שאמט נולד וגדל בקנזס סיטי שבמיזורי, ובשנת 2015 החל ללמוד באוניברסיטת המדינה של ויצ'יטה אשר בוויצ'יטה, קנזס. בעונתו הראשונה בקבוצת הכדורסל של האוניברסיטה השתתף בשלושה משחקים בלבד בטרם נפצע בכף רגלו ונעדר להמשך העונה. בעונת 2016/2017 קלע 11.4 נקודות למשחק כרכז הפותח של קבוצתו, ובעונתו השלישית והאחרונה בוויצ'יטה קלע 14.9 נקודות למשחק והוביל את כל שחקני "מחוז ה-AAC" בממוצע אסיסטים למשחק (5.2), ובאחוזי קליעה ל-3 נקודות (44.2%). בסיום אותה עונה נבחר לחמישיית העונה המחוזית.
קריירה מקצועית > פילדלפיה 76'

בדראפט ה-NBA 2018 נלקח שאמט בבחירה ה-26, על ידי פילדלפיה 76'. ב-54 משחקיו בקבוצה קלע 8.3 נקודות בממוצע למשחק, כמחליפו מהספסל של ג'יי. ג'יי. רדיק.
קריירה מקצועית > לוס אנג'לס קליפרס

ב-6 בינואר 2019 נשלח בטרייד ללוס אנג'לס קליפרס, יחד עם וילסון צ'נדלר, מייק מוסקאלה ו-4 בחירות דראפט עתידיות, בתמורה לטוביאס האריס, בובאן מריאנוביץ' ומייק סקוט. במשחקו הראשון עם הקליפרס קלע 17 נקודות, מתוכן 13 ברבע האחרון, וסייע לקבוצתו לחזור מפיגור של 28 נקודות מול בוסטון סלטיקס בדרך לניצחון 123–112. עד סיום עונת הרוקי שלו הציג יכולת קליעה מצוינת כשחקן הקליפרס, עם ממוצע של 10.9 נקודות למשחק ב-45% קליעה מעבר לקשת השלוש. בסיום העונה נבחר לחמישיית הרוקיז השנייה של העונה.
קריירה מקצועית > ברוקלין נטס

לקראת עונת 2020/2021 הועבר לברוקלין נטס, במסגרת טרייד משולש בו הייתה מעורבת גם דטרויט פיסטונס.
קריירה מקצועית > פיניקס סאנס

באוגוסט 2021 הועבר בטרייד לפיניקס סאנס, תמורת ג'בון קרטר ודיירון שארפ.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | פילדלפיה | 54 | 4 | 20.5 | 0.441 | 0.404 | 0.815 | 1.4 | 1.1 | 0.4 | 0.1 | 8.3 |
| 2018/2019 | קליפרס | 25 | 23 | 27.8 | 0.414 | 0.450 | 0.795 | 2.2 | 2.3 | 0.5 | 0.1 | 10.9 |
| 2019/2020 | קליפרס | 53 | 30 | 27.4 | 0.404 | 0.375 | 0.855 | 1.9 | 1.9 | 0.4 | 0.2 | 9.3 |
| 2020/2021 | ברוקלין | 61 | 12 | 23.0 | 0.408 | 0.387 | 0.846 | 1.8 | 1.6 | 0.5 | 0.2 | 9.3 |
| 2021/2022 | פיניקס | 69 | 14 | 20.8 | 0.394 | 0.368 | 0.840 | 1.8 | 1.6 | 0.4 | 0.1 | 8.3 |
| 2022/2023 | פיניקס | 40 | 9 | 20.2 | 0.377 | 0.377 | 0.882 | 1.7 | 2.3 | 0.7 | 0.1 | 8.7 |
| קריירה |  | 302 | 92 | 22.9 | 0.406 | 0.388 | 0.842 | 1.8 | 1.7 | 0.5 | 0.1 | 8.9 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | קליפרס | 6 | 6 | 29.0 | 0.342 | 0.323 | 1.000 | 2.0 | 1.7 | 1.0 | 0.0 | 7.7 |
| 2019/2020 | קליפרס | 13 | 4 | 18.7 | 0.407 | 0.357 | 0.714 | 1.7 | 1.3 | 0.5 | 0.2 | 5.2 |
| 2020/2021 | ברוקלין | 12 | 0 | 17.2 | 0.439 | 0.385 | 0.800 | 1.8 | 0.6 | 0.4 | 0.1 | 4.2 |
| 2021/2022 | פיניקס | 12 | 0 | 16.0 | 0.396 | 0.346 | 0.714 | 1.7 | 1.3 | 0.5 | 0.0 | 4.3 |
| 2022/2023 | פיניקס | 10 | 1 | 18.4 | 0.378 | 0.379 | 0.750 | 1.7 | 1.1 | 0.2 | 0.1 | 4.8 |
| קריירה |  | 53 | 11 | 18.8 | 0.394 | 0.357 | 0.818 | 1.7 | 1.1 | 0.5 | 0.1 | 5.0 |
הערות שוליים

↑  סטטיסטיקות המכללות של שאמט, באתר sports-reference.com
↑  ביוגרפיה, באתר אוניברסיטת המדינה של ויצ'יטה
↑  רשימת הנבחרים בדראפט 2018, באתר basketball-reference.com
↑  סטטיסטיקות הקריירה של שאמט ב-NBA, באתר basketball-reference.com
↑  לברון "חגג" אחרי התבוסה, הקליפרס ופילדלפיה עם טרייד ענק, באתר וואלה, 6 בפברואר 2019
↑  סיכום המשחק בין הקליפרס לסלטיקס, באתר philly.com,‏ 9 בפברואר 2019
↑  ברוקלין מצרפת את בראון, שאמט ופרי, באתר הקבוצה, 19 בנובמבר 2020
מונמארטר

| --- | --- |

 מידע כללי
 גובה:  130.53 מ' 
 מדינה:  צרפת 
 מיקום:  הרובע השמונה-עשר של פריז, צרפתצרפת
 קואורדינטות:  48°53′13″N 2°20′28″E﻿ / ﻿48.886944444444°N 2.3411111111111°E﻿ / 48.886944444444; 2.3411111111111
  (למפת פריז מוגדלת) מונמארטר(למפת פריז רגילה) מונמארטר
 
בזיליקת סקרה קר
מונמארטר (בצרפתית: Montmartre, הגייה: מוֹנְמָרְטְר) היא גבעה בצפון פריז שבצרפת ברובע ה-18 של העיר, בגדה הימנית של נהר הסן.
מקור השם

השם מונמארטר מקורו בצרפתית - "הר הקדושים המעונים" - Mont des Martyrs, בשל האמונה שראשיהם של הבישוף דני הקדוש (הקדוש המגן על צרפת) וקדושים נוספים נערפו על הגבעה בסביבות שנת 272.
היסטוריה מוקדמת

בשנת 1134 הוקם בגבעה מנזר של המסדר הבנדיקטי. בשנת 1534 שימשה כנסיית המנזר כמקום בו הקים איגנטיוס מלויולה וחבריו מסדר הישועים. המנזר נהרס במהלך המהפכה הצרפתית.
במהלך השנים הייתה הגבעה אזור של גידול גפנים לצורך ייצור יין.
בתקופת המהפכה הצרפתית הוסב שם הגבעה ל"מונמרה" (Montmarat) על שמו של ז'אן-פול מארה (מאישיה הבולטים של המהפכה), אולם בהמשך הוחזר השם המקורי.
המאה ה-19

בתקופת שלטונו של נפוליון השלישי והתוכניות הגדולות של ברון אוסמן לבניית פריז בסגנון מודרני עם שדרות רחבות, נאלצו רבים מתושבי האזורים שנהרסו להתפנות מבתיהם. אזור מונמארטר נחשב מחוץ לתחום העירוני של פריז, אולם היה קרוב יחסית אל העיר וניתן היה לראותה ממנו, מחירי הדיור בו היו זולים מאשר ברבעים שבתוך העיר ועל כן התיישבו בו (וכן בקלישי ובלה וילט) תושבים רבים של העיר.
בשל העובדה שבאזור היו יקבים של המנזר שפעל במקום, הפך המקום למוקד של מסבאות ובתי שיכר, ובהמשך לאזור בילויים. בסוף המאה ה-19 נפתח במקום הקברט המפורסם - מולן רוז', ובבית המרזח Le Chat Noir (החתול השחור, לה שא נואר) נהגו לשבת אמנים רבים.
בין השנים 1876–1912 נבנתה על הגבעה בזיליקת הלב הקדוש (הסקרה קר), כביטוי לאמונת התושבים באל לאחר המפלה הגדולה של צרפת ב-1871 במלחמת פרוסיה צרפת.
מקום מפגש אמנים

החל מאמצע המאה ה-19, התגוררו אמנים כמו יוהאן יונגקינד וקאמי פיסארו במונמארטר, שהפכה במהירה להיות מרכז האמנות של פריז ומוקד חיי הבוהמה.
פבלו פיקאסו ואמדאו מודיליאני התגוררו בקומונה במונמארטר, בבניין שנקרא לה בטו-לאוואר - "סירת המכבסה" (Le Bateau-Lavoir), בין השנים 1904–1909.
בין השאר התגוררו במונאמרטר ועבדו בה וינסנט ואן גוך, פייר בריסו, אלפרד ג'ארי, ז'ן פול, ז'אק וילון, רמון דושאן-וילון, אנרי מאטיס, אנדרה דרן, סוזאן ואלאדון, פייר-אוגוסט רנואר, אדגר דגה, מוריס אוטריו, אנרי דה טולוז-לוטרק, ותאופיל סטיינלן.
הזרם הקוביסטי באמנות נוצר והתפתח במונמארטר.
כאשר הרובע הפך לאפנתי ושכר הדירה עלה, עברו האמנים להתגורר ברובע מונפרנאס הזול יותר.
מונמארטר כיום

הכיכר המרכזית ברובע מונמארטר, פלאס די טרטר (Place du Tertre), הומה מדי יום ומדי ערב בעשרות ציירי פורטרטים, קריקטוריסטים, אמני רחוב, ובאלפי תיירים הפוקדים את דוכני האמנים, המסעדות ובתי הקפה. בסמוך לכיכר, בביתו של האמן מוריס אוטריו, נמצא כיום מוזיאון מונמארטר המציג את עבודותיהם של אמני העבר המפורסמים של הרובע.
אמנים רבים קבורים היום בבית הקברות של מונמארטר ובבית הקברות סן ונסן, המהווים בשל כך אתרי תיירות. 
בשל חשיבותו ההיסטורית ויופיו של הרובע, הוא מוגדר כאתר היסטורי, ואסורה בו בנייה שאינה משתלבת באופיו המקורי. מדרום-מערב למונמארטר מצוי "רובע האורות האדומים" של פריז - רובע פיגאל.
מאהו

מאהו (בשפת המקור: "באמצע") הוא השם אשר ניתן בתרבויות הילידיות של הוואי וטהיטי לבני אדם אשר משתייכים למגדר שלישי. אנשים אלו קיבלו מעמד ותפקידים רוחניים וחברתיים ייחודיים בתרבויות הללו, בדומה לפאפאפין בסמואה. באופן היסטורי, המונח תיאר רק אנשים שנולדו כזכרים, אך בשימוש מודרני הוא כולל מגוון מגדרים וזהויות מיניות.
בהיסטוריה הפרה קולוניאלית של הוואי, מאהו נחשבו כמרפאים מוכשרים, אם כי רבים מהתיעודים ההיסטוריים על כך נמחקו בשל מאמציהם של המיסיונריים הנוצריים. התיעוד הראשון הידוע על קיום קבוצה זו הוא מספר של קפטן בשם ויליאם בילג' שעגן בטהיטי בשנת 1789, בו הוא כתב שמעמד המאהו נפוץ, ותיאר את בני המעמד כגברים בעלי מאפיינים נשיים רבים.
שליחים מיסיונריים להוואי החלו לקדם חוקים שמתבססים על הדת הנוצרית בעשור השלישי של המאה ה-19. בשל השפעתם, בשנת 1850 הועברה חקיקה נגד "מעשי סדום" בהוואי. חקיקה זו גרמה לסטיגמטיזציה של המאהו. החל באמצע שנות ה-60 מועצת העיר הונולולו אף דרשה מנשים טרנסיות לענוד תג שמזהה אותן כגברים.
עם זאת, מאז שנות ה-80 מאהו ופאפאין, לצד תרבויות קוויריות אחרות מהתרבויות באיים הפסיפיים החלו להתארגן ולפעול למען קידום מעמדם החברתי. מאמצים אלו הובילו להכרה בהם במגוון תחומים ולשיפור בתנאי חייהם.
הערות שוליים

↑  Polare 3: Like a lady in Polynesia | The Gender Centre Inc., web.archive.org, ‏2015-09-24
↑  Joan Roughgarden, Evolution's Rainbow, 2004
↑  Hawaii museum revisits history of gender-fluid healers, AP News, ‏2022-07-08
↑  William Bligh, Bounty Logbook
↑  Aleardo Zanghellini, Sodomy Laws and Gender Variance in Tahiti and Hawai‘i, Laws 2, 2013-06, עמ' 51–68 doi: 10.3390/laws2020051
↑  Eleanor Kleiber, Research Guides: Gender Identity and Sexual Identity in the Pacific and Hawai'i: Introduction, guides.library.manoa.hawaii.edu
| --- | --- |
בקרת זהויות :  BnF: cb14453554g (data)
טויוטה קיקאי

| --- | --- |

טויוטה קיקאי
 מאפיינים כלליים
 יצרן:  טויוטה
 הרכבה:  יפן
 אורך:  3,400 מ"מ
 רוחב:  1,880 מ"מ
 גובה:  1,550 מ"מ
 בסיס גלגלים:  2,250 מ"מ
 מפרט טכני
 מנוע:  4 צילינדרים, בטור,  1,500 סמ"ק (מנוע חשמלי היברידי)
טויוטה קיקאי (באנגלית: TOYOTA KIKAI) היא מכונית קונספט, בתצורת מכונית מיני קופה, 3 מושבים, בעלת הנעה היברידית.
את דגם ה-"טויוטה קיקאי" הציגה חברת המכוניות היפנית טויוטה בתצוגת המכוניות בטוקיו בשנת 2015.
טויוטה קיקאי

3 מושבים קדמיים
2 דלתות צד
מושב הנהג - מושב אמצעי בין 2 מושבי הצד (כולל מערכת ההיגוי)
4 גלגלים (קדמיים ואחוריים) סימטרים
מנוע אחורי
שני סוגי מנועים, מנוע בעירה פנימית עם מנוע חשמלי
חלקים חשופים - מנוע אחורי, וחלקים קדמים של הרכב
ראו גם

הנעה היברידית
טויוטה סאי
לקריאה נוספת

טויוטה קיקאי (newsroom.toyota)
טויוטה קיקאי (core77.com/posts/41955/Toyotas)
הערות שוליים

↑  טויוטה קיקאי topspeed.com/cars/toyota/2015-toyota-kikai
↑  טויוטה קיקאיtoyota-global.com/showroom/toyota_design/concept_cars/gallery_kikai
↑  טויוטה קיקאיnewsroom.toyota.eu/toyota-kikai
↑  טויוטה קיקאיilandtoyota
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טויוטה קיקאי".
טויוטה קלאסיק

| --- | --- |

"טויוטה קלאסיק
 מאפיינים כלליים
 יצרן:  טויוטה
 שנות ייצור:  1996
 הרכבה:  יפן
 אורך:  4,885 מ"מ
 רוחב:  1,735 מ"מ
 גובה:  1,650 מ"מ
 משקל:  1,480 ק"ג
 בסיס גלגלים:  2,850 מ"מ
 מפרט טכני
 מנוע:  4 צילינדרים, 1,998 סמ"ק, המפיק 97 כ"ס ב-4,800 סל"ד (מנוע "טויוטה מסוג "Toyota Y engine")
 הילוכים:  תמסורת אוטומטית - 4 מהירויות
 קשר:  "Toyota AA"
טויוטה קלאסיק (באנגלית: Toyota Classic) היא מכונית סלון בסגנון רטרו, אשר יוצרה על ידי קונצרן הרכב היפני טויוטה בשנת 1996.
טויוטה קלאסיק

דגם ה"טויוטה קלאסיק" דמה לדגם "Toyota AA" שיוצר על ידי טויוטה בשנת 1935, אשר היה זהה חיצונית לדגם "Chrysler Airflow" של יצרן המכוניות האמריקאי קרייזלר, שיוצר בין השנים 1934–1937.
יוצרו 100 יחידות.
מחיר היחידה עמד על כ-75,000 דולר.
תמונות

טויוטה קלאסיק
טויוטה קלאסיק
דגם "Toyota Model AA" אשר דמה לדגם ה"טויטה קלאסיק"
דגם "Chrysler Airflow" שנת 1934, אשר עליו התבססה "Toyota Model AA"
לקריאה נוספת

טויוטה קלאסיק (theautochannel)
הערות שוליים

↑  טויטה קלאסיק - נתונים toyota-global.com/company/history_of_toyota/75years/vehicle
↑  טויוטה קלאסיק carsensor.net/catalog/toyota/toyota_classic (ביפנית)
מגנוס הירשפלד

| --- | --- |

מגנוס הירשפלד ב-1929
 לידה:  14 במאי 1868 ממלכת פרוסיה (1803-1892) קולברג, ממלכת פרוסיה 
 פטירה:  14 במאי 1935 (בגיל 67) הרפובליקה הצרפתית השלישית ניס, הרפובליקה הצרפתית השלישית 
 מקום קבורה:  Nice (Caucade) Communal Cemetery, military plot 
 לימודי רפואה:  אוניברסיטת מינכן, אוניברסיטת פרידריך וילהלם, אוניברסיטת ורוצלב, אוניברסיטת היידלברג, אוניברסיטת שטרסבורג, אוניברסיטת הומבולדט של ברלין 
 תפקידים:  רופא, סופר, במאי קולנוע, פעיל זכויות להט"ב, פסיכולוג, מחבר 
 בן או בת זוג:  Li Shiu Tong  Karl Giese 
 
פרוטומה של מגנוס הירשפלד, מוזיאון הלהט"ב בברלין
מגנוס הירשפלד (בגרמנית: Magnus Hirschfeld;‏ 14 במאי 1868, קולברג, פרוסיה – 14 במאי 1935, ניס, צרפת) היה רופא וסקסולוג יהודי-גרמני. ממקימי הוועדה המדעית-הומניטרית ונחשב לאחד מחלוצי התנועה למען זכויות להט"ב.
הירשפלד קרא להנהגת אמצעי מניעה והתבטא נגד רדיפת ההומוסקסואלים והלסביות בידי רשויות החוק. הירשפלד, שהיה הומוסקסואל בעצמו, רצה להוכיח כי הומוסקסואליות היא תכונה מולדת וכך להביא ללגליזציה שלה. לשם כך הוא פיתח תאוריה על קיומו של מין שלישי בין הזכר והנקבה, הכולל את ההומוסקסואלים, הטרנסקסואלים והאינטרסקסואלים. חלקים נרחבים מעבודתו התבססו על מחקריהם של ריכרד פון קראפט אבינג וקארל היינריך אולריכס.
קורות חיים

מגנוס הירשפלד נולד בשנת 1868 בעיירה קולברג שבפרובינציית פומרניה של ממלכת פרוסיה (כיום קוֹלוֹבְּזֶ'ג, פולין). בצעירותו חי כמה שנים בפריז, ועבד שם כעיתונאי. לאחר שלמד רפואה בשנים 1888–1892 בשטרסבורג, במינכן, באוניברסיטת היידלברג ובברלין, פתח הירשפלד מרפאה לרפואה טבעית במגדבורג. כעבור שנתיים עבר לברלין.